recursal/SuperWikiNEXT-32B huggingface dataset:
**Թաունսվիլ** (անգլ.՝ Townsville), քաղաք Ավստրալիայի Քվինսլենդ նահանգի հյուսիս-արևելքում։ Համանուն շրջանի կենտրոնն է։ Քաղաքի բնակչությունը 2006 թվականին կազմել է մոտ 143 հազար մարդ, իսկ ամբողջ տարածքի բնակչությունը՝ 175.5 հազար մարդ (2008)։ Մոտակա խոշոր քաղաքներն են Մակայը (330 կմ հարավ-արևելք) և Կերնսը (գտնվում է 300 կմ դեպի հարավ)։

Աշխարհագրություն
----------------

Թաունսվիլը գտնվում է Բրիսբենից մոտավորապես 1300 կմ հյուսիս։ Քաղաքը գտնվում է Մեծ արգելախութի մոտ։ Թաունսվիլն ունի մեծ արևադարձային ակվարիում, որը պարունակում է Մեծ արգելախութի բուսական և կենդանական աշխարհի նմուշներ։ Քաղաքի մոտ Մագնիսական կղզին է, որտեղ գտնվում է ազգային պարկը։

Պատմություն
-----------

Ջեյմս Կուկի արշավախումբն այս տարածաշրջանով անցել է 1770 թվականին, սակայն չի կայանել։ Ներկայիս Թաունսվիլի մոտ գտնվող մի կղզու ափին Ջեյմս Կուկի կողմնացույցը սկսել է տարօրինակ աշխատել, որի պատճառով կղզին անվանվել է Մագնիսական կղզի։ Տարածաշրջանում առաջին եվրոպացիները հայտնվեցին 1819 թվականին։

Քաղաքը հիմնադրվել է 1864 թվականին որպես նավահանգիստ՝ ծառայելով հյուսիսային Քվինսլենդին։ Բնակիչների առաջին գաղթը եղել է 1864 թվականի նոյեմբերի 5-ին։ 1866 թվականին Ռոբերտ Թաունսը (ժամանակի հայտնի ավստրալիացի գործարար) այցելել է այստեղ, մնացել է ընդամենը երկու օր, սակայն համաձայնվել է տրամադրել ֆինանսական աջակցություն նոր հողատարածքին, որն անվանվել է իր պատվին։

1866 թվականին բնակավայրը ստացավ ինքնակառավարման կարգավիճակ, նույն թվականին ընտրվեց Թաունսվիլի առաջին քաղաքապետը։ 1882 թվականից մինչև 1891 թվականը բնակչությունը աճեց 4 հազարից մինչև 13'000 մարդ։ 1902 թ. Թաունսվիլ-ը ստացավ քաղաքի կարգավիճակ։

Երկրորդ համաշխարհային պատերազմի ժամանակ քաղաքում տեղակայված էին ռազմական կայազոր և ավիաբազա (ավելի քան 50 հազար ամերիկյան և ավստրալիական զինվոր)։

Պատկերասրահ
-----------

* Թաունսվիլի համայնապատկերԹաունսվիլի համայնապատկեր
* Թաունսվիլի նավահանգիստԹաունսվիլի նավահանգիստ

Ծանոթագրություններ
------------------

1. ↑  Townsville // *QuickStats* — ABS.
2. ↑
3. ↑  Australian Bureau of Statistics: Townsville (QLD) (Statistical District)(չաշխատող հղում)
4. ↑  Australian Bureau of Statistics: Regional Population Growth, Australia, 2007-08
5. 1 2  Townsville Council website: A Chronological History of Townsville 1770 to 1900 Արխիվացված 2009-09-29 Wayback Machine
**Կրոաջինգոլոնգ** (անգլ.՝ Croajingolong National Park), ազգային պարկ Ավստրալիայի հարավ-արևելքում՝ Վիկտորիա նահանգում։

1977 թվականին ՅՈՒՆԵՍԿՕ-ի կազմակերպած «Մարդ և բնություն» նախագծի շրջանակներում ստեղծվում է այս ազգային պարկը՝ նախկին Նադգի արգելոցի տեղում (անգլ.՝ Nadgee Nature Reserve)։

Աշխարհագրություն
----------------

Ազգային պարկը գտնվում է Ավստրալիայի Վիկտորիա նահանգում։

Նրա կազմում են մտնում արևադարձային կլիմայական անտառներ, ջրային ռեսուրսներ և գրանիտե գագաթներ։ Կրոաջինգոլոնգ ազգային պարկիի տարածքը կազմում է մոտ 875 քառակուսի կիլոմետր։

Նա ներառում է նաև նախկին Նադգի արգելոցը և ընդհանուր կազմում է 1010 քառակուսի կիլոմետր տարածք։ Ազգային պարկը գտնվում է Մելբուրն քաղաքից դեպի արևելք 450 կմ հեռավորության վրա և 500 կմ դեպի հարավ Սիդնեյ քաղաքից։

Արգելոցային այս տարածքի ամենամոտ բնակավայրը Մալլակուտա քաղաքն է։ Անձրևներից հետո քաղաքի բոլոր ճանապարհները դառնում են անանցանելի։ Գտնվում է ծովի մակարդակից 472 մետր բարձրության վրա։

Բուսական և կենդանական աշխարհ
----------------------------

Կրոաջինգոլոնգ ազգային պարկը իր կենսաբազմազանությամբ նման է Հարավային Աֆրիկայի բնական միջավայրին։ Այգում աճում են մոտ 1000 տեսակի բույսեր, որոնցից 90-ը էնդեմիկ են Ավստրալիայի համար։

Ազգային պարկում բնակվում են մոտ 52 տեսակի կաթնասուններ և 26 տեսակի սողուններ։ Հատկապես մեծ է առնետների և մարկամնկերի թիվը։ Այստեղ են հանգրվանում նաև շատ բնադրող թռչուններ։

Այգում տարածված են նաև մոտ 300 տարբեր տեսակի թռչուններ։ Թռչուններից ընդամենը 40-ն են չչվող, իսկ մյուսները տարվա ընթացքում տեղաշարժվում են։ Սողունները տարածված են չորային տարածքներում, իսկ ճահիճներում՝ երկկենցաղները։

Այգու անտառներում տարածված են նաև 6 տեսակի բվեր։ Նրանց շարքում կան նաև հազվագյուտ հանդիպող ցամաքային թութակը (Pezoporus wallicus)։

Արտաքին հղումներ
----------------


|  |  |
| --- | --- |
|  | ***Կրոաջինգոլոնգ***էջը Վիքիպահեստում |

* Croajingolong National Park page, at Parks Victoria
* Wilderness Coast Walk
* Hand made artist's book of etchings inspired by a bushwalk in Croajingolong National Park. Book created by Sandi Rigby and copy no.5 held by the Australian Library of Art, State Library of Queensland
* Croajingolong featured in the song *Croa-jingo-long* by Harold Williams (as Geoffrey Spencer) in 1923.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Կրոաջինգոլոնգ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | GeoNames |
|  |
| Չափորոշչային վերահսկողություն | VIAF: 315527688 · WorldCat VIAF: 315527688 |

 |
**Ժոֆիա Դենեշ** (հունգարերեն՝ *Zsófia Józsefné Szalatnyay Dénes*, հունվարի 14, 1885(1885-01-14), Բուդապեշտ, Ավստրո-Հունգարիա - հունվարի 23, 1987(1987-01-23) կամ հունվարի 22, 1987(1987-01-22), Բուդապեշտ, Հունգարական Ժողովրդական Հանրապետություն), հունգարացի կին գրող

Կենսագրություն
--------------

Ժոֆիան ծնվել է Բուդապեշտում։ 1910-ական թվականներին աշխատել է որպես հունգարական *Pesti Napló* և *Világ* ամսագրերի փարիզյան թղթակից, հոդվածներ, ռեպորտաժներ, ակնարկներ գրել Իգոր Ստրավինսկու բալետների Վացլավ Նիժինսկու բեմադրությունների և մշակութային այլ նշանակալի երևույթների մասին։ 1919 թվականի հունգարական հեղափոխության պարտությունից և Հունգարական խորհրդային հանրապետության անկումից հետո մեկնել է Վիեննա, որտեղ մինչև 1925 թվականը աշխատակցել է հունգարալեզու թերթին։ Այնուհետև վերադարձել է Բուդապեշտ և այստեղ նույնպես զբաղվել ժուռնալիստական աշխատանքով, պայքար մղել հանուն կանանց իրավունքների և հանուն պացիֆիզմի։

Ժոֆիան մի մարճ ժամանակ նշանված է եղել հունգարացի անվանի բանաստեղծ Էնդրե Ադիի հետ և 1935 թվականին հուշեր է գրել նրա մասին ու հրատարակել *Élet helyett órák* («Ժամեր՝ կյանքի փոխարեն») խորագրով։ 1957 թվականին լույս է ընծայել *Akkor a hársak épp szerettek* («Այն ժամանակ լորենիները սեր էին շնչում») ստեղծագործությունը՝ դարձյալ իր և Ադիի հարաբերությունների մասին։ 1976 թվականին հիմնադրել է Էնդրե Ադիի անվան գրական մրցանակ։

Ժոֆիա Դենեշն է գրել Վլադիմիր Լենինի մասին հունգարական առաջին կենսագրական գիրքը։ Նա գիտեր իր ժամանակի նշանավոր շատ մարդկանց, այդ թվում՝ Զիգմունդ Ֆրեյդին, բանաստեղծ Ռայներ Մարիա Ռիլկեին...:

1985 թվականին հրատարակել է *Ami a százból kimaradt* («Ինչ է մնացել հարյուրից հետո») գիրքը։ Այդ ժամանակ նա Հունգարիայի ամենածեր գրողն էր։

Ժոֆիա Դենեշը մահացել է Բուդապեշտում, 102 տարեկան հասակում։

Երկերի ընտրանի
--------------

* *Zrínyi Ilona*, պատմավեպ (1959)
* *Gyalog a baloldalon* («Հետիոտնը ձախ ափին») (1965)
* *Párizsi körhinta* («Փարիզյան կարուսել»), memoirs (1966)
* *Szivárvány* («Ծիածան»), memoirs (1970)

Ծանոթագրություններ
------------------

1. 1 2 3 4  *Bibliothèque nationale de France* data.bnf.fr (ֆր.): տվյալների բաց շտեմարան — 2011.
2. 1 2  Library of Congress Authorities — Library of Congress.
3. ↑
4. ↑
5. 1 2 3 4  «Zsofia Denes». *Toledo Blade*. 1987 թ․ հունվարի 23. էջ 3.
6. 1 2 3 4  Wilson, Katharina M (1991). *An Encyclopedia of Continental Women Writers*. Vol. Volume 1. էջ 302. ISBN 0824085477. `{{cite book}}`: `|volume=` has extra text (օգնություն)
7. 1 2 3 4  «Hungarian writer Zsofia Denes, 102». *Chicago Tribune*. 1987 թ․ հունվարի 23.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Ժոֆիա Դենեշ» հոդվածին։ |

|  |  |  |  |  |  |
| --- | --- | --- | --- | --- | --- |
| 

|  |  |  |  |  |
| --- | --- | --- | --- | --- |
|  ⛭  | 

|  Չափորոշչային վերահսկողություն |
| --- |
|  |
| BNF: 12777063p · ISNI: 0000000122830302 · LCCN: n82039849 · NKC: mzk2014817563 · NLA: 35767950 · NSZL: 000000001054 · NUKAT: n2010108404 · SUDOC: 081598696 · VIAF: 93334123 · WorldCat VIAF: 93334123 |

 |

 |
Անվան այլ կիրառումների համար տե՛ս՝ Հրանտ Հովսեփյան (այլ կիրառումներ)
*Վիքիպեդիայում կան հոդվածներ Հովսեփյան ազգանունով այլ մարդկանց մասին։*

**Հրանտ Սարգսի Հովսեփյան** (փետրվարի 10, 1919(1919-02-10), Բյուրական, Էջմիածնի գավառ, Հայաստանի Առաջին Հանրապետություն - 1987, Երևան, Հայկական ԽՍՀ, ԽՍՀՄ), հայ նկարիչ։ ՀԽՍՀ վաստակավոր նկարիչ (1970)։ ԽՍՀՄ հայրենական պատերազմի մասնակից։

Կենսագրություն
--------------

Հրանտ Հովսեփյանը ծնվել է 1919 թվականի փետրվարի 10-ին Բյուրական գյուղում (այժմ՝ Հայաստանի Արագածոտնի մարզ)։ 1939 թվականին ավարտել է Երևանի Գեղարդ տեխնիկումը։

### Մասնակցություն Հայրենական պատերազմին

Մասնակցել է Հայրենական մեծ պատերազմին։ Ծառայել է Խարկովում, 217-րդ հրաձգային գնդում, մասնակցել է Հյուսիսային Կովկասի, Կուբանի, Ղրիմի, Ուկրաինայի ազատագրման համար մղվող մարտերին։ 1943 թվականի փետրվարի 19-ին նկարիչն աջ ոտքից ծանր վիրավորվել է, տեղափոխվել հոսպիտալ։ Հովսեփյանը պարգևատրվել է Հայրենակամ մեծ պատերազմի 2-րդ աստիճանի շքանշանով, Կովկասի պաշտպանության համար և այլ մեդալներով, բազմիցս արժանացել է բանակի գլխավոր հրամանատարության շնորհակալագրերին։

### Ստեղծագործական ուղի

1950 թվականին ավարտել է Երևանի գեղարվեստա-թատերական ինստիտուտը։ 1958-1964 թվականներին եղել է ՀԽՍՀ մշակույթի նախարարությանը կից շրջիկ արվեստանոց-ցուցահանդեսի գեղարվեստական ղեկավար, այնուհետև անցել է մանկավարժական գործունեության։ 1964-1987 թվականներին դասավանդել է ԵԳԹԻ-ում։ Ցուցահանդեսների մասնակցել է 1950 թվականից։ Ստեղծագործել է թեմատիկ կոմպոզիցիոն պատկերի, դիմանկարի, բնանկարի և նատյուրմորտի ժանրերում։ Լավագույն աշխատանքներից են՝ «Մեծ տան մայրը» (1959), «Հայրեր և որդիներ» (1965), «Աղավնաձոր» (1965), «Հնձվորները» (1980), «Հողը և մարդը» (1983), «Կժերով նատյուրմորտ» (1987), «Կոստան դային», «Աշնանային օր», «Հողի մշակ Սերոբ ամին» և այլն։ Անհատական ցուցահանդես է ունեցել Երևանում (1969 թ.)։

Պարգևներ
--------

* Հայրենական մեծ պատերազմի 2-րդ աստիճանի շքանշան
* Կովկասի պաշտպանության համար մեդալ

Մատենագրություն
---------------

* М. Казарян, Грант Овсепян, (буклет), Ереван, 1971 г.

Ծանոթագրություններ
------------------

1. 1 2 3 4 5 6 7 8  Հայկական սովետական հանրագիտարան (հայ.) / Վ. Համբարձումյան, Կ. Խուդավերդյան — Հայկական հանրագիտարան հրատարակչություն, 1974.
2. ↑  Մուսաները չլռեցին։ Հայաստանի մշակույթի գործիչները 1941-1945 թթ. հայրենական մեծ պատերազմում, զոհված հայ արվեստագետներ։ Գիրք I. - Եր.: Խորհրդային գրող, 1989 թ. 392 էջ:
3. ↑  «Հայ կերպարվեստագետներ, համառոտ բառարան», Դանիել Դզնունի, «Լույս» հրատարակչություն, Երևան, 1977 թ.:

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Հայազգ |

 |

|  |
| --- |
| *Այս հոդվածի կամ նրա բաժնի որոշակի հատվածի սկզբնական կամ ներկայիս տարբերակը վերցված է Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) ազատ թույլատրագրով թողարկված Հայկական սովետական հանրագիտարանից  (հ․ 6, էջ 581)։*  |

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**«Արքունական տուն»** (անգլ.՝ The Big House; թարգմանության այլ տարբերակը՝ «Մեծ տուն»)՝ սև-սպիտակ գեղարվեստական ֆիլմ, ռեժիսոր Ջորջ Ու. Հիլլի՝ 1930 թվականին թողարկված դրամատիկ թրիլերը։ Գլխավոր դերերում ներգրավված են Ռոբերտ Մոնտգոմերին, Չեստեր Մորրիսը և Ուոլլես Բիրին։

Ֆիլմն առաջադրվել է «Օսկարի» չորս արձանիկների «Լավագույն ֆիլմ», «Տղամարդու լավագույն դեր» (Ուոլլես Բիրի), «Լավագույն սցենար» (Ժոզեֆ Ֆարնեմ, Մարտին Ֆլևին, Ֆրենսիս Մարիոն և Լեննոքս Ռոբինսոն՝ հաղթանակած) և «Լավագույն ձայն»,(Դուգլաս Շիրեր՝ հաղթանակած)։

Սյուժե
------

Երիտասարդ, գեղեցիկ, բայց հիմար Քենթը (Ռոբերտ Մոնթհոմերի) ոչ սթափ վիճակում նստում է ավտոմեքենայի ղեկին և մարդ է սպանում։ Դատավճիռը լինում է 10 տարվա ազատազրկումը։ Նրան տեղավորում են գերլեցուն բանտում, որը նախատեսված էր 1800 մարդու համար, մինչդեռ այստեղ իրենց պատիժն էին կրում 3000 դատապարտյալներ։ Քենթին նետում են տեղի հեղինակություններ Մորգանի (Չեստեր Մորրիս) և Բուտչի (Ուոլլես Բիրի) բանտախուց, վերջիններս էլ նրան համոզում են կազմակերպել «դարի փախուստը»….

Դերերում
--------

| Դերասան | Դեր |
| --- | --- |
| Ռոբերտ Մոնտգոմերի | Քենթ Մարլոու |
| Չեստեր Մորրիս | Մորգան |
| Ուոլլես Բիրի | Բուտչ Շմիդտ |
| Լյուիս Սթոուն | Ջեք Ֆարել |
| Լեյլա Հայամս | Էնն |
| Ջորջ Ֆ. Մարիոն | Փոփ |
| Ջ.Ս. Նաջենտ | Միստր Մարլոու |
| Կառլ Դեյն | Օլսեն |
| Մետյու Բետց | Գոֆեր |
| Կլեպ ՄակԴաուել | Տիկին Մարլոու |

Ստեղծում
--------

Բուտչի դերում սկզբնապես նախատեսել էին Լոն Չեյնիին, ով հասցրեց նույնիսկ նկարահանվել մի քանի տեսարաններում։ Դերասանի անակնկալ մահը խափանեց նկարահանող խմբի բոլոր պլանները, և Բուտչի դերը վստահվեց Ուոլլես Բիրիին։ Բիրիի դերը ծաղրապատճենվել է «Մերկ ատրճանակ 33 ⅓. Վերջին վիրավորանքը» ֆիլմում լեսլի Նիլսենի կողմից։

Ծանոթագրություններ
------------------

1. ↑  «The 3rd Academy Awards (1930) Nominees and Winners». Արխիվացված է օրիգինալից 2013 թ․ դեկտեմբերի 24-ին. Վերցված է 2016 թ․ հոկտեմբերի 23-ին.
2. 1 2  Trivia

Արտաքին հղումներ
----------------

* «Արքունական տուն»(անգլ.) ֆիլմը Internet Movie Database կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Արքունական տուն (ֆիլմ, 1930)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
**«Համերգ»** (անգլ.՝ The Band Concert), կարճ մուլտֆիլմ Միկի Մաուսի մասին, որը 1935 թվականի ստեղծել է Ուոլթ Դիսնեյ ընկերությունը։ Սա առաջին ֆիլմն է Միկի Մաուսի մասին, որը կատարվել է եռագույն «Տեխնիկոլոր» (անգլ.՝ Technicolor) տեխնիկայով։ Մուլտֆիլմը 3-րդ տեղն է զբաղեցնում անիմացիայի պատմության մասնագետ Ջերի Բեքի 1994 թվականին կազմած 50 լավագույն մուլտֆիլմերի ցանկում։

Սյուժե
------

Միկի Մաուսի՝ այգում ելույթ ունեցող նվագախումբը կատարում է Ջոակինո Ռոսսինի «Վիլհելմ Տելլ» օպերայի նախերգանքը։ Պաղպաղակավաճառ Դոնալդ բադը այցելուներին բարձրաձայն առաջարկում է իր ապրանքը՝ այդ կերպ խանգարելով նվագախմբի դիրիժոր Միկի Մաուսին կենտրոնանալ։ Այնուհետև Դոնալն առանց հրավերի բարձրանում է բեմ, հանում իր ֆլեյտան ու սկսում է կատարել «Turkey in the Straw» այն նույն տեմպով, ինչ նվագախումբը։ Շուտով նվագախումբն սկսում է նվագակցել Դոնալդ բադին։ Բարկացած Միկին փորձում է ազատվել նոր կատարողից՝ կոտրելով նրա ֆլեյտան, սակայն Դոնալդը հանում է նորը և շարունակում նվագել։ Շուտով Միկին հասկանում է, որ Դոնալդն ունի տասնյակ ֆլեյտա, որոնցից մի քանիսը վերցնում է օդից։

Երբ նվագախումբն անցնում է նախերգանքի հաճորդ՝ «Storm» հատվածին, տորնադո է բարձրանում, և վախեցած հանդիսատեսը փախչում է այգուց։ Տորնադոն իր ճանապարհին հայտնված ամեն բան կլանում է՝ ներառյալ բեմը, որտեղ տեղակայված էին կատարողները, սակայն նվագախմբի մասնակիցները շարունակում են նվագել օդում։ Վերջապես տորնադոն խմբին շպրտում է ծառի վրա, և նախերգանքը մոտենում է իր ավարտին։ Հանդիսատեսներից միակ մնացածը Դոնալդ բադն էր, որը մեծ ոգևորությամբ ծափահարում է նվագախմբին։ Ապա հանում է ֆլեյտան և սկսում է կատարել իր մեղեդին, բայց խումբը երաժշտական գործիքները շպրտում է նրա վրա, քանի որ վերջիններս հոգնել էին այդ ամենից։

Նվագախմբի անդամներ
------------------

* Միկի Մաուս (դիրիժոր)
* Գուֆի (կլառնետ)
* Գեդեոն այծ (տրոմբոն)
* Կլարաբել կով (ֆլեյտա)
* Հորացի Հորսեկոլեր (հարվածային գործիքներ)
* Փիթեր խոզուկ (տուբա)
* Փեդի խոզուկ (շեփոր)

Մրցանակներ
----------

* 1935 թվականին ֆիլմը մասնակցել է Վենետիկի կինոփառատոնին (Venice Film Festival) և հաղթել, իսկ Ուոլթ Դիսնեյը ստացել է լավագույն անիմացիայի համար մրցանակ։

Ծանոթագրություններ
------------------

1. 1 2  *Smith D.* Disney A to Z: The Updated Official Encyclopedia — 1998. — P. 362. — ISBN 0-7868-6391-9
2. ↑  *Bendazzi G.* Foundations - The Golden Age — Taylor & Francis, 2016. — P. 99. — ISBN 978-1-138-85452-9
3. 1 2 3 4 5  Big Cartoon DataBase — 1998.
4. 1 2 3  INDUCKS(բազմ․) — 1994.
5. ↑  Awards — IMDb

Արտաքին հղումներ
----------------

* Մուլտֆիլմի մասին *disneyshorts.org կայքում*
* «Համերգ»(անգլ.) Big Cartoon DataBase կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · FilmAffinity · Internet Movie Database |

 |
**Փաք Սոնհուն** (անգլ.՝ Park Sung-hoon, կորեերեն՝ 박성훈, դեկտեմբերի 8, 2002(2002-12-08), Սեուլ, Հարավային Կորեա), հարավկորեացի երգիչ և նախկին գեղասահորդ։ Հանդիսանում է հարավկորեական Enhypen բոյ բենդի անդամ։

Վաղ կյանք
---------

Ծնվել է 2002 թվականի դեկտեմբերի 8-ին` Հարավային Կորեայի Գյոնգի նահանգի Նամյանջու քաղաքում։ Ունի կրտսեր քույր։

Կարիերա
-------

### 2010-2020: Գեղասահք

Սոնհունը հաղթել է երկու միջազգային մրցումներում առաջադեմ սկսնակների համար 2015-2016 թվականների Ասիական գեղասահքի գավաթն ու Լոմբարդիայի գավաթը։

2016-2017 թվականներին Սոնհունը դեբյուտ է կատարել երիտասարդների գեղասահքի միջազգային արենայում։ Ասիական գավաթում նա արծաթե մեդալ է նվաճել և Էստոնիայում մասնակցել է ISU-ի գրան պրիին որպես Հարավային Կորեայի ներկայացուցիչ։ Հաջորդ տարի նա ևս մեկ արծաթե մեդալ է նվաճել Ասիական գավաթում և Լեհաստանում մասնակցել է ISU-ի երիտասարդների գրան պրիին։

2018-1019 թվականների գեղասահքի սեզոնների ընթացքում Սոնհունը հնարավորություն է ստացել մասնակցել բարձր տարիքային կատեգորիաների մրցումներում։ Նա մասնակցել է ISU Challenger-ի երկու մրցաշարերում` Ասիական գեղասահքի գավաթում և Ալպենի գավաթում։

### 2020-ներկա։ Դեբյուտը Enhypen խմբում

2020 թվականի Հունիսին Սոհունը դարձել է «I-LAND» շոուի մասնակից։ Շոուի եզրափակչում հանդիսատեսի քվեարկության արդյունքում Սոնհունը զբաղեցնում է 6-րդ հորիզոնականը և ընդգրկվում է հաղթողների կազմում, որոնք հետագայում դեբյուտ են կատարում Enhypen խմբում` 2020 թվականի նոյեմբերի 30-ին` «Border: Day One» մինի ալբոմով։

Ֆիլմագրություն
--------------

### Հեռուստատեսային շոուներ

| Տարեթիվ | Անվանում | Հեռուստաալիք | Դեր |
| --- | --- | --- | --- |
| 2020 | *I-Land* | Mnet | Մասնակից |

Ծանոթագրություններ
------------------

1. 1 2 3
2. 1 2  «[ I-LAND ]». *iland.weverse.io* (կորեերեն). Վերցված է 2021 թ․ սեպտեմբերի 26-ին.
3. 1 2  «https://twitter.com/mnetiland/status/1267357880858013696». *Twitter* (անգլերեն). Վերցված է 2021 թ․ սեպտեմբերի 26-ին. `{{cite web}}`: External link in ``|title=`` (օգնություն)
4. ↑  *www.isuresults.com*. Վերցված է 2021 թ․ սեպտեմբերի 26-ին. `{{cite web}}`: Missing or empty `|title=` (օգնություն)
5. ↑  김경윤 (2017 թ․ օգոստոսի 3). «피겨 유망주 박성훈, 아시안트로피 남자 주니어 은메달». *연합뉴스* (կորեերեն). Վերցված է 2021 թ․ սեպտեմբերի 26-ին.

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| 

| * դ
* ք
* խ
Enhypen |
| --- |
|  |
| Հիսին • Ջեյ • Ջեյք • Սոնհուն • Սոնու • Չոնվոն • Նի Կի • |
|  |
| Ստուդիական ալբոմներ | «Dimension: Dilemma» |
|  |
| Մինի ալբոմներ | Border: Day One • Border: Carnival • |
|  |
| Կապված | I-Land |

 |
**Ծովափից վեր**, 1965 թվականին նկարահանված ֆրանս-ամերիկյան ֆիլմ պատերազմի մասին։ Ռեժիսորը Ռոբերտ Փերիշն է, իսկ գլխավոր դերերում՝ Քլիֆ Ռոբերտսոնը, Ռեդ Բաթոնսը և Ջեյմս Ռոբերտսոն Ջասթիսը։ Ֆիլմը նկարահանվել է է 1959 թվականի Ջորջ Բարի «Տապանագիր թշնամու համար» վեպի հիման վրա։

Սյուժե
------

Օմահա բիչում Նորմանդիայի դեսանտի իջնելուց հետո ամերիկյան ջոկը ազատ է արձակում մի խումբ ֆրանսիացի պատանդների, սակայն Վիերվիլ սյուր Մերի հարձակման ժամանակ ունենում է զոհեր։

Նրանք գերի են վերցնում մի գերմանացի սպայի, որը, իր իրավասության սահմաններում, բարյացակամ էր վերաբերվել ֆրանսիացիներին, սակայն ամերիկացի սերժանտը բացահայտում է, որ թեժ մարտ վարող ժամանակավոր գծի վրա ոչ ոք չի ցանկանում, որ իրենց անհանգստացնեն բանտարկյալները։

Նկարահանում
-----------

Ֆիլմը նկարահանվել է Շերբուր Օկտևիլում ֆրանսիացի դերասանների մասնակցությամբ և ցուցադրվել է Նորմանդիայի դեսանտ իջնելուց հետո, որտեղ մի խումբ դաշնակից զինվորներ փորձել է ապաստան տրամադրել ֆրանսիացիներին, որոնք պետք է մահապատժի ենթարկվեին նացիստների կողմից։ ԱՄՆ-ի պաշտպանության նախարարությունը չի սատարել ֆիլմի նկարահանմանը, այդ իսկ պատճառով ամերիկյան զինվորների դերը կատարել են ֆրանսիացի զինվորները։

Ռոբերտ Փերիշը նշել է, որ Դերիլ Զանուկը նկարել է մի ֆիլմ, որպեսզի օգտագործի «Ամենաերկար օրը» ֆիլմի չօգտագործված կադրերը, այնուհետև վաճառել է ֆիլմը՝ որպես շարունակություն։ Քլիֆ Ռոբերտսոնն ասել է, որ իրեն տվել են «Messerschmitt Bf.108 Taifun» մոնոպլանը, որն օգտագործվել էր ֆիլմում։ Ռոբերտսոնը պնդում էր, որ Զանուկը ցանկացել է ստեղծել մի ֆիլմ, որտեղ կցուցադրի իր ընկերուհի Իրինա Դեմիքին, որը նկարահանվել էր «Ամենաերկար օրը»  ֆիլմում։ Ռոբերտսոնը ֆիլմն անվանել է «Ծովափից վեր»։ Իրինա Դեմիքը, Ռեդ Բաթոնսը և Ֆերնան Լեդուն նկարահանվել են «Ամենաերկար օրը» բնօրինակ ֆիլմում։

Օսկար Վերները գերմանացի սպայի դերի համար առաջին ընտրությունն էր, սակայն դերը ի վերջո խաղացել է Մարիուս Գորինգը։ Երկրորդ համաշխարհային պատերազմի Վերմախտի վետերան Վերները դերից հրաժարվեց այն պատճառաբանությամբ, որ իր կարծիքով այդ ժամանակվա ոչ մի գերմանացի սպա չէր ունենա այդպիսի մարդասիրական զգացումներ, ինչպիսին ֆիլմում ներկայացված սպան ուներ։

Ընդունելություն
---------------

Ըստ «Fox records»-ի՝ ֆիլմը վարձույթից պետք է վաստակեր $4,200,000 ԱՄՆ դոլար, սակայն վաստակեց $2,645,000 ։

Ծանոթագրություններ
------------------

1. ↑
2. ↑  «Up from the Beach». Վերցված է 2019 թ․ հունվարի 27-ին.
3. ↑  Crowther, Bosley (1965 թ․ հունիսի 10). «' Up From Beach' Opens at Capitol Theater:Story of World War II Uses French Actors» (ամերիկյան անգլերեն). Վերցված է 2019 թ․ հունվարի 27-ին.
4. ↑  «Stop the war — he picked up the wrong helmet». *Stars and Stripes*. Վերցված է 2019 թ․ հունվարի 27-ին.
5. ↑  Becker, Frawley (2004). *And the Stars Spoke Back*. Scarecrow Press. էջ 13.
6. ↑  *Notre Le Jour Plus Long*. La Presse de la Manche. 2012.
7. ↑  Silverman, Stephen M (1988). *The Fox that got away : the last days of the Zanuck dynasty at Twentieth Century-Fox*. L. Stuart. էջ 324.

Արտաքին հղումներ
----------------

* «Ծովափից վեր»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · ČSFD · FilmAffinity · Filmportal · Internet Movie Database · AFI լիամետրաժ ֆիլմերի կատալոգ |

 |
**«Երաժիշտներ»**, բարոկկո շրջանի իտալացի նկարիչ Կարավաջոյի 1595 թվականի նկարներից։ Պահվում է Նյու Յորքի Մետրոպոլիտեն թանգարանում։ Այստեղ հայտնվել է 1952 թվականին։ 1983 թվականին հիմնական ռեստավրացիայի է ենթարկվել։

Պատմություն
-----------

Երիտասարդ Կարավաջոյի առաջին հովանավորներից մեկը՝ կարդինալ Դել Մոնտեն էր , «Երաժիշտները» նկարը նրա առաջին պատվերն է։ Կարդինալի ամրոցում հաճախ անց էին կացվում տոնական երեկույթներ, որոշեց առանձնասենյակներից մեկը զարդարել երաժշտության թեմայով։ Քանի որ երիտասարդ Կարավաջոն նրա շրջապատից էր՝ ստացավ երկու նկարի պատվեր։

Նկարագրություն
--------------

Պայմանական թատերական զգեստներով երեք պատանի նստած են և պատրաստվում են փորձի։ Կենտրոնում Մարիո Մինիտին ձգում է լյուտնյայի լարերը , ջութակահարը ուշադիր նայում է նոտաներին, նրանց մեջտեղում Կարավաջոն տեղավորել է իրեն։ 
Ձախ կողմում պատկերված է Ամուրը՝ նետերը մեջքի ետևում, խաղողով զբաղվելիս։ Այս կերպարի մի քանի բացատրություն կա։ 
Նկարի անունը պայմանական է, բայց բազմանշանակ։ Նկարը անվանել են «Երաժշտություն», « Երաժիշտներ», «Համերգ», չնայած նկարի համար լավագույն անվանումը «Փորձ» է։ Պատանիների թատերական հագուստները կտավը հեռացնում էր առօրեականությունից, իսկ փորձի հասարակ մոտիվը դառնում է ավելի տոնական։ Նկարին գեղեցկություն էր հաղորդում նաև գույների և հորինվածքի հարմոնիան։ Այս նկարին որպես զույգ Կարավաջոն նկարել է նաև «Վինահարը» նկարը։

Ծանոթագրություններ
------------------

1. ↑  *Hibbard H.* Caravaggio — Oxford, Boulder: Westview Press, 1985. — P. 31. — ISBN 978-0-06-430128-2
2. 1 2  *Bellori G. P.* Le vite de' pittori, scultori et architetti moderni (իտալ.) — Roma: 1672. — P. 204.
3. 1 2
4. ↑  *Friedländer W.* Caravaggio Studies (1974 edition) — Princeton: Princeton University Press, 1974. — P. 147. — 320 p. — ISBN 978-0-691-00308-5
5. ↑

Արտաքին հղումներ
----------------

* Картина на официальном сайте Метрополитен-музея(անգլ.)
* The Musicians — Michangelo Merisi da Caravaggio — 1595(անգլ.)

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Երաժիշտներ (նկար, Կարավաջո)» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Բառարաններ և հանրագիտարաններ | Բրիտանիկա |

 |
Անվան այլ կիրառումների համար տե՛ս՝ Ակոս (այլ կիրառումներ)

**«Ակոս»** (ավանդական հայերեն ուղղագրությամբ՝ **«Ակօս»**, արևմտյան հայերեն արտասանությամբ՝ «Ակօս») Ստամբուլում հրատարակվող շաբաթաթերթ, որը Թուրքիայի հանրապետական շրջանի առաջին հայերեն-թրքերեն երկլեզու պարբերականն է։

Գործունեություն
---------------

Հիմնադրվել է 1996 թվականին Հրանտ Դինքի ու իր մի խումբ ընկերների կողմից թուրքաբնակ հայերի խնդիրները հասարակությանը փոխանցելու նպատակով։ Պարբերականի առաջին համարը լույս է տեսել 1996 թվականի ապրիլի 5-ին։

Թերթի առաքելությունն է ուշադրություն հրավիրել և բարձրացնել իրազեկվածությունը հայերի և այլ փոքրամասնությունների խնդիրների մասին, հասարակությանը տեղեկացնել հայկական և այլ փոքրամասնությունների մշակույթների մասին, լույս սփռել անցյալի վրա և նպաստել Թուրքիայի ժողովրդավարացմանը։

Հրանտ Դինքի սպանությունից հետո, ողջ Թուրքիայով տարածվող շաբաթաթերթի տպաքանակը հասել է 6000 հատի։

Պարբերականը լույս է տեսնում 24 էջ ծավալով, որից 4-ը հայերեն լեզվով։

Ամեն ամիս հրապարակվում է նաև հավելված՝ «KİTAP ԳԻՐՔ» անունով։

Խմբագրությունը յուրաքանչյուր շաբաթ օր, ժամը 09։ 00-10։ 30 ստամբուլյան «Բաց ռադիոյի» (թրքերեն՝ «Açık Radyo») եթերում թողարկում է «Ռադիո Ակոս» հաղորդումը։

Ներկայումս գործում է խմբագրության կայքը՝ հայերեն, թրքերեն և անգլերեն լեզուներով։

Մրցանակներ
----------

Պարբերականը հանդիսանում է Մեթին Գյոկթեփի անվան լրագրողական մրցանակի դափնեկիր՝ 2007 թվականին ժյուրիի պատվավոր մրցանակ և 2015 թվականին ժյուրիի հատուկ մրցանակ։

Խմբագրության տարածքը
--------------------

1999 թվականին Ակոսի խմբագրությունը տեղակայվում է Ստամբուլի Շիշլի շրջանի Օսմանբեյ թաղամասի Հալասկարգազի պողոտայում գտնվող «Սեբատ» շենքում։ 2007 թվականի հունվարին 19-ին խմբագրության առջև ազգայնամոլ ծայրահեղականի արձակած կրակոցներից սպանվում է թերթի հիմնադրման օրից գլխավոր խմբագիր, հայազգի լրագրող և մտավորական Հրանտ Դինքը։ Ամեն տարի հունվարի 19-ին այստեղ անցկացվում են Դինքի հիշատակին նվիրված միջոցառումներ։

2015 թվականին Ակոսի խմբագրությունն ու Հրանտ Դինք հիմնադրամը Սեբատ շենքից տեղափոխվում են նոր տարածք՝ Ստամբուլի Շիշլի շրջանի Հարբիյե թաղամասի Ռոնքալի Պապ փողոց 128 հասցեում գտնվող «Անարատ Հղիության» շենք։ Հաշվի առնելով խմբագրության նախկին վայրի խորհուրդը և հավաքական հիշողության մեջ նրա դերը՝ որոշվում է տարածքը դարձնել հուշավայր։ Չորս տարվա նախապատրաստական աշխատանքներից հետո խմբագրության նախկին տարածքում բացվում է «Հրանտ Դինք 23,5 հուշավայրը»։

Տես նաև
-------

* Մարմարա (թերթ)

Ծանոթագրություններ
------------------

1. ↑  «KİTAP ԳԻՐՔ». Վերցված է 2023 թ․ հունվարի 3-ին.
2. ↑  «Radyo Agos». Վերցված է 2023 թ․ հունվարի 3-ին.
3. ↑  «AGOS». Վերցված է 2023 թ․ հունվարի 3-ին.
4. ↑  «Metin Göktepe Gazetecilik Ödülleri» (թուրքերեն). 2022 թ․ սեպտեմբերի 23. `{{cite journal}}`: Cite journal requires `|journal=` (օգնություն)
5. ↑  ««23,5» հուշավայրի պատմությունը». Վերցված է 2023 թ․ հունվարի 3-ին.

Արտաքին հղումներ
----------------

* «Ակոսի» կայքը

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| 

|  |  |
| --- | --- |
|  ⛭   Սոցիալական ցանցերում | Ֆեյսբուք |
|  |
| Ստեղծագործությունների տեքստ | ՀՇՀՀԳ: 10797 |
|  |
| Բառարաններ և հանրագիտարաններ | Արմենիապեդիա |

 |
**«Ես թքում եմ ձեր գերեզմանների վրա 2»** (անգլ.՝ I Spit on Your Grave 2), ամերիկյան սարսափ ֆիլմ, 2013 թվականի թրիլեր Սթիվեն Մոնրոյի կողմից։ 2010 թվականի ֆիլմի սիկվելը, նկարահանված նույն ռեժիսորի կողմից, համաշխարհային պրեմիերան եղել է 2013 թվականի օգոստոսի 25-ին, Ռուսաստանում՝ սեպտեմբերի 5-ին։ Ռեյտինգը MPAA-ում R է։

Սյուժե
------

Քեթի անունով մի գեղեցիկ աղջիկ աշխատում է Նյու Յորքի մի սրճարանում մատուցողուհի և միաժամանակ երազում ֆոտոմոդելի կարիերայի մասին։ Նա շատ է ուզում ունենալ որոշ պրոֆեսիոնալ ձևով արված նկարներ, որպեսզի կարողանա դնել իր կարիերայի հիմքը, բայց լուսանկարիչները դրա համար մեծ գումարներ են պահանջում։ Այնուհետև որոշ ժամանակ անց նա տեղեկանում է, որ գոյություն ունեն նաև անվճար լուսանկարիչներ։ Նա զանգահարում է, այնուհետև հաջորդ առավոտ գնում է նկարահանման։ Ֆոտոսեսիայի ժամանակ նկարիչը առաջարկում է Քեթիին առաջարկում է ավելացնել սեքսուալություն, սակայն աղջիկը այդ պահին հրաժարվում է նկարահանվել և առանց նկարների լքում է գրասենյակը։

Լուսանկարիչներից մեկը սիրահարվում է Քեթիին և այդ գիշեր գնում է նրա տուն նկարները տանելու պատրվակով (նա ուզում է բռանաբարել Քեթիին)։ Երբ նա հարձակվում է Քեթիի վրա, գոռոցներից ներս է մտնում նրա հարևանը, իսկ տղան դանակահարում է Քեթիի հարևանին։ Այնուհետև գալիս են նրա մյուս երկու լուսանկարիչ եղբայրները և հետքերը մաքրելու նպատակով աղջկան թմրանյութ են խմացնում և Նյու-Յորքից տեղափոխում ինչ-որ փոքրիկ քաղաք Բելառուսում։ Աղջկան նրանք կապում են երկաթե խողովակից իրենց նկուղում և սկսում տանջել և բռնաբարել։ Այնուհետև նրանք թաղում են Քեթիին առանց սպանելու։

Սակայն բարեբախտաբար դագաղը ընկնում է կոյուղի, այնուհետև մի կերպ դուրս գալիս այնտեղից և լուծում իր վրեժը այդ ընտանիքի բոլոր անդամներից՝ երեք եղբայրներից, հորից և մորից։ Բոլորին սպանում է այնպես, ինչպես նրանք են տանջել աղջկան։

Դերերում
--------

| Դերասան | Դեր |
| --- | --- |
| Ջեմմա Դալենդեր | Քեթի Քարտեր  Քեթի Քարտեր  |
| Յավոր Բախարով | Գեորգի  Գեորգի  |
| Ջո Էբսոլոմ | Իվան  Իվան  |
| Ալեքսանդր Ալեքսեև | Նիկոլայ  Նիկոլայ  |
| Մերի Ստոկլի | Աննա  Աննա  |
| Փիթեր Սիլվերլիֆ | Վալկո  Վալկո  |
| Մայքլ Դիքսոն | Ջեյսոն  Ջեյսոն  |
| Քեյսի Բարնիֆիլդ | Շերոն  Շերոն  |

Ծանոթագրություններ
------------------

1. 1 2
2. ↑
3. ↑  Freebase տվյալների վերբեռնում — Google.
4. ↑
5. ↑

Արտաքին հղումներ
----------------

* «I Spit on Your Grave 2»(անգլ.) ֆիլմը *Box Office Mojo* կայքում
* I Spit on Your Grave 2(անգլ.) ֆիլմը Rotten Tomatoes կայքում
* «Ես թքում եմ ձեր գերեզմանների վրա 2»(անգլ.) ֆիլմը Internet Movie Database կայքում
* *Я плюю на ваши могилы 2* на Allmovie

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes |

 |
**«Կարգավիճակը թարմացված է»** (անգլ.՝ Status Update), ռեժիսոր Սքոթ Սփիրի («Քայլ առաջ 4») և սցենարիստ Ջեյոն Ֆալարդիի («Հայրիկը կրկին 17 տարեկան է») ամերիկական կատագերգություն։ Դերերում հանդես են գալիս Ռոսս Լինչը, Օլիվիա Հոլթը և Ջոշ Օստրովսկին։

Ֆիլմը ռուսական վարձույթում է հայտնվել 2018 թվականի մայիսի 10-ին։

Սյուժե
------

Մարդիկ գնահատում են միմյանց բաժանորդների քանակով և վազում են լայքերի հետևից, որպեսզի հայտնիություն ձեռք բերեն։ Կայլը հենց այդպես էլ ապրում է՝ սքեյթբորդը ձեռքին և առանց հեռախոսը ձեռքից վայր դնելու։ Անսպասելիորեն նրան է տրվում մի սմարթֆոն՝ եզակի հավելվածով. այժմ նրա հրապարակած ցանկացած գրառում իրականություն է դառնում։ Հաջողակը անգամ իր պատկերացրածից ավելին է ստանում։ Սակայն երկրի էպիկենտրոնում լինելը այնքան էլ հեշտ չէ։

Դերերում
--------

* Ռոսս Լինչ՝ Կայլ
* Օլիվիա Հոլթ՝ Դանի
* Ջոշ Աստրովսկի՝ Մորուքավոր
* Քորթնի Իտոն՝ Շարլոտտա
* Գրեգ Սալկին՝ Դերեք

Արտադրություն
-------------

2014 թվականի նոյեմբերին The Hollywood Reporter հրատարակությունը հայտարարեց, որ «Կարգավիճակը թարմացված է» կատակերգությունում գլխավոր դերում հանդես է գալու Ռոսս Լինչը։ Ֆիլմի մտահաղացումը պատկանում է «Հայրիկը կրկին 17 տարեկան է» ֆիլմի սցենարիստ Ջեյսոն Ֆիլանդին։ 2016 թվականին հայտնի է դարձել, որ «Կարգավիճակը թարմացված է» կատակերգության պրոդյուսերական աշխատանքներով միասին զբաղվելու են Offspring Entertainment, Brightlight Pictures և Voltage Pictures ընկերությունները, իսկ կինոնկարի ռեժիսորը հանդիսանալու է Սքոթ Սփիրը։

«Կարգավիճակը թարմացված է» ֆիլմի նկարահանումները սկսվել են 2016 թվականի ամռանը Վանկուվեր քաղաքում։

Վարձույթ
--------

Ռուսական կինոթատրոններում ցուցադրելու համար ֆիլմը ձեռք է բերել Վոլգա կինովարձույթային ընկերությունը։

«Կարգավիճակը թարմացված է» ֆիլմը Ռուսաստանում թողարկվել է 2018 թվականի մայիսի 10-ին։

Ծանոթագրություններ
------------------

1. ↑  Дата выхода фильма «Статус: Обновлен»
2. ↑  Синопсис фильма «Статус: Обновлен»
3. ↑  Ross Lynch to Star in Comedy From '17 Again' Writer (Exclusive)
4. 1 2  Rob Riggle, Famke Janssen, Wendi McLendon-Covey & More Round Out ‘Status Update’ Cast
5. ↑  Disney Channel Star Ross Lynch to Topline Comedy ‘Status Update’

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | FilmAffinity · Internet Movie Database · Rotten Tomatoes |

 |
*Վիքիպեդիայում կան հոդվածներ Հայրապետյան ազգանունով այլ մարդկանց մասին։*

**Ալբերտ Ալեքսանդրի Հայրապետյան** (դեկտեմբերի 25, 1926(1926-12-25), Թավրիզ, Իրան - փետրվարի 7, 1998(1998-02-07), Երևան, Հայաստան), հայ նյարդաֆիզիոլոգ։ Կենսաբանական գիտությունների դոկտոր (1983)։

Կենսագրություն
--------------

Ալբերտ Հայրապետյանը ծնվել է 1926 թվականին Թավրիզում։ 1951 թվականին ավարտել է Երևանի բժշկական ինստիտուտը։ 1958-1998 թվականներին աշխատել է ՀՀ ԳԱԱ Լևոն Օրբելու անվան ֆիզիոլոգիայի ինստիտուտում, 1961-1964 թվականներին՝ գիտական քարտուղար, 1973-1998 թվականներին՝ գլխուղեղի ենթակեղևային կառուցվածքների էվոլյուցիայի լաբորատորիայի վարիչ։ Աշխատանքները վերաբերում են շարժողական վերլուծիչի, ներքին արգելակման նուրբ տեղակայման ֆիզիոլոգիայի հարցերին, ինչպես նաև տեսողական բուրգի առբերիչ ու արտատար գործունեության նեյրոնային մեխանիզմներին։ 1992 թվականից նշված լաբորատորիայում զբաղվում են մարդկանց միա- և երկլեզվային խոսքային գրգռիչների պայմաններում սովորեցման և հիշողության հոգեֆիզիոլոգիական հետազոտություններով։ Ուղեղի ուսումնասիրության միջազգային կազմակերպության անդամ (1981)։

|  |
| --- |
| *Այս հոդվածի նախնական տարբերակը կամ նրա մասը վերցված է* Հայկական համառոտ հանրագիտարանից*, որի նյութերը թողարկված են՝ Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։*  |
**«Ճանապարհ դեպի Զանզիբար»** (անգլ.՝ Road to Zanzibar), ռեժիսոր Վիկտոր Շերզինգերի երաժշտական կինոկատակերգությունը՝ Բինգ Քրոսբիի, Բոբ Հոփի, Դորոթի Լամուրի մասնակցությամբ։ «Ճանապարհ դեպի ...» հեպտալոգիական շարքի երկրորդ մասն է։ Նկարահանվել է «Paramount Pictures» կինոստուդիայում (ԱՄՆ) 1941 թվականին։ ԱՄՆ-ի կինոքննադատների ազգային խորհրդի որոշմամբ՝ կինոնկարն ընդգրկվել է տարվա լավագույն ֆիլմերի տասնյակում։

Սյուժե
------

Ամերիկացի երկու խաբեբաներ Չակ Ռիրդոնը (Քրոսբի) և Հյուբերտ Ֆրեյզերը՝ «Անվախ» մականվամբ (Հոփ), աֆրիկյան խոշոր քաղաքների տոնավաճառներում զբաղվում են զվարճալի ատրակցիոնների տոմսերի վաճառքով․ ատրակցիոններից յուրաքանչյուրը հիմքում ընկած են խարդախ հնարքներ։ Չնայած դրան՝ նրանց հաջողվում է վաստակել ավելի քան 5000 ԱՄՆ դոլար։ Այս գումարն օգտագործելով՝ ընկերները ներգրավվում են կասկածելի գործարքների մեջ, որի հիմքում ադամանդե դրամների իրավունքների վաճառքն է։ Արդյունքում նրանք վաստակում են ևս 2000-ը, բայց պետք է թաքնվեն սրիկաների հրոսակախմբի հետապնդումից։

Հասնելով քաղաքներից մեկը՝ Չակը և Հյուբերտը ծանոթանում են երկու երիտասարդ աղջիկների հետ, որոնք հետագայում նույնպես պարզվում են, որ «փոքր» խարդախներ են։ Ընկերությունը որոշում է, որ հետքերը կոծկելու լավագույն հնարավորությունը երկարաժամկետ ուղևորվելն է սաֆարիում գտնվող ջունգլիներ։ Տարաշխարհիկ ճանապարհորդության մեջ նրանք ընկնում են վայրի կենդանիների ճիրանների մեջ, այնուհետև հայտնվում են մարդակերների ցեղում, բայց միշտ հեշտությամբ դուրս են գալիս դժվար իրավիճակներից։ Ի վերջո, հերոսները որոշում են վերադառնալ հայրենիք՝ արդեն սիրահարված երկու զույգի կարգավիճակով։

Դերասաններ
----------

| Դերակատար | Դեր |
| --- | --- |
| Բինգ Քրոսբի | Չակ Ռիրդոն  Չակ Ռիրդոն  |
| Բոբ Հոփ | Հյուբերտ Ֆրեյզեր  Հյուբերտ Ֆրեյզեր  |
| Դորոթի Լամուր | Դոննա Լաթուր  Դոննա Լաթուր  |
| Ունա Մերկել | Ջուլյա Քուիմբի  Ջուլյա Քուիմբի  |
| Ջոան Մարշ | ատրակցիոնում կին ասիստենտ  ատրակցիոնում կին ասիստենտ  |

Քննադատություն
--------------

1941 թվականի տեսաբան «Variety»-ի մեկնաբանի հոդվածում շեշտվում է, որ չնայած ֆիլմը լցված է բազմաթիվ կատակերգական իրավիճակներով, այն նախորդ կինոնկարի համեմատ չունի լակոնիկությունն ու անմիջականություն։ Կատակների «ձգվածության» համանման եզրակացություններ է տալիս քննադատ Դենիս Շվարցը։ «Նյու Յորք Թայմս»-ի գրախոսը 1941 թվականին ավարտում է իր տեսությունը՝ կինոնկարի մասին նշելով՝ այն ոչ այլ ինչ է, քան թեթև կինոկատակերգություն, որտեղ «Քրոսբն ու Հոփը կատակում են, Լամուրը երգում է մի քանի երգ, իսկ հեռուստադիտողը կարող է ուրախ անցկացնել ժամանակը»։

Ծանոթագրություններ
------------------

1. 1 2
2. ↑  Awards for Road to Zanzibar at IMDb (անգլ.)
3. ↑  «Road to Zanzibar» (անգլերեն). Variety. 1941. Արխիվացված է օրիգինալից 2013 թ․ փետրվարի 16-ին. Վերցված է 2013 թ․ փետրվարի 15-ին.
4. ↑  Dennis Schwartz (19.08.2011). «This Bing Crosby-Bob Hope road film lacks spontaneity and the humor seems forced» (անգլերեն). homepages.sover.net. Արխիվացված է օրիգինալից 2013 թ․ փետրվարի 6-ին. Վերցված է 2013 թ․ հունվարի 28-ին.
5. ↑  Crowther B. (10.04.1941). «Road to Zanzibar» (անգլերեն). The New York Times. Վերցված է 2013 թ․ փետրվարի 6-ին.

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · ČSFD · FilmAffinity · Internet Movie Database · Rotten Tomatoes · AFI լիամետրաժ ֆիլմերի կատալոգ |

 |
Բայուն կատու 
**Բայուն կատու** (ռուս.՝ Кот Баюн), ռուսական հրաշապատումների կերպար, հսկա մարդակեր կատու, որն օժտված է կախարդական ձայնով։ Նա զրուցում և քնեցնում է իր հեքիաթներով իրեն մոտեցած ճամփորդներին, և նրանց, ովքեր չեն կարողանում դիմակայել իր կախարդանքին և ովքեր պատրաստ չէին իր հետ կռվին, մարդակեր կատուն անխնա սպանում է։ Բայց նա, ով կկարողանա ձեռք բերել կատվին կգտնի փրկություն բոլոր հիվանդություններից. Բայունի հեքիաթները բուժիչ են։   

«Բայուն» բառը նշանակում է «շաղակրատ, հեքիաթասաց, հռետոր» «баять» բայից, որը նշանակում է «պատմել, խոսել»։ Հեքիաթներում պատմվում է այն մասին, որ Բայունը նստած է լինում բարձր, սովորաբար երկաթե հաստ ձողի վրա։ Նա ապրում է հեռավոր երկրներում, հեռավոր թագավորությունում, կամ անկերդան, մահացած անտառում, որտեղ չկան թռչուններ և կենդանիներ։ Գեղեցկուհի Վասիլիսայի մասին հեքիաթներից մեկում Բայուն կատուն ապրում էր Բաբա Յագայի հետ։

Գոյություն ունեն շատ հեքիաթներ, որտեղ գործող գլխավոր հերոսին տալիս են հանձնարարություն բռնել կատվին, որպես կանոն, այսպիսի հանձնարանություն տալիս էին բարի երիտասարդին սպանելու նպատակով։ Այս հեքիաթային արարածի հետ հանդիպումը սպառնում է անխուսափելի մահով։ Կախարդական կատվին բռնելու համար Իվան արքայորդին հագնում է երկաթե սաղավարտ և երկաթե ձեռնոցներ։ Հաղթելով և բռնելով կենդանուն` Իվան արքայորդին նրան տանում է պալատ` իր հոր մոտ։ Այնտեղ հաղթված կատուն սկսում է ծառայել արքային` հեքիաթներ պատմելով և հանգստացնող բառերով բուժելով։

Կախարդական կատվի կերպարը շատ տարածված էր ռուսական ժողովրդական հեքիաթներում։ Հավանական է, որ Ա. Ս. Պուշկինը հենց այդ հեքիաթներից է վերցրել գիտնական կատվի կերպարը «Ռուսլան և Լյուդմիլա» պոեմում։

Ծանոթագրություններ
------------------

1. ↑  Анастасия, Александрова. «Мифологическая энциклопедия: Бестиарий: Кот Баюн». *myfhology.info*. Արխիվացված է օրիգինալից 2017 թ․ հուլիսի 4-ին. Վերցված է 2017 թ․ հունիսի 27-ին.
2. ↑  «Кот Баюн» (ռուսերեն). 2017 թ․ մարտի 29. `{{cite journal}}`: Cite journal requires `|journal=` (օգնություն)
**«Շոուն սկսվում է»** (անգլ.՝ Showtime), ամերիկյան կատակերգական մարտաֆիլմ, որի ռեժիսորն է Թոմ Դեյը։ Նկարահանվել է ԱՄՆ-ի Լոս Անջելես քաղաքում 2002 թվականին։ Ֆիլմը պատմում է երկու ոստիկանների մասին, ովքեր դարձել են հեռուստատեսային շոուի գործող դեմքեր։

Սյուժե
------

Թրեյ Սելլարսը (Էդի Մերֆին) Լոս Անջելեսի ոստիկանության պարեկային սպա է. աղմկարար է, հաճախակի դատարկաբանող մի անձ։ Միչ Պրեստոնը (Դե Նիրոն) ոստիկանության դետեկտիվ է, որն ունի աշխատանքային 28 տարվա ստաժ. հաստատակամ է, մի փոքր անպատկառ ռեալիստ։ Առաջին անգամ նրանք բախվում են միմյանց հետ, երբ թմրանյութերի վաճառքով զբաղվողին էին հետապնդում։ Թրեյը անգիտակցաբար խոչընդոտում է Միչի պլանները։ Միաժամանակ ոստիկանական գործողության վայրում են հայտնվում նաև մի խումբ հեռուստատեսային լրահավաքներ՝ առաջացնելով վերջնական խառնաշփոթություն։ Պրեստոնը կոտրում է օպերատորի տեսախցիկը։ Իսկ հաջորդ օրը ոստիկանական դեպարտամենտը ստանում է հայց տասը միլիոն դոլարի պահանագրով։ Բայց կա նաև մի տարբերակ. խաղաղ բանակցությունները։ Բոլոր հետախուզական աշխատանքներն ու գործողությունները, որոնք կատարելու է Միչը, պետք է ցուցադրվեն լրագրողների կողմից քրեական շոուի ընթացքում։ Ղեկավարության ճնշման ներքո Պրեստոնը համաձայնության է գալիս։ Նրա գործընկերն է դառնում Թրեյ Սելլարսը։ Հաջորդիվ՝ կրակահերթեր լոսանջելեսյան փողոցներում, կոտրված ու այրվող մեքենաներ. շոուն սկսվում է...

Դերերում
--------

| Դերասան | Հերոս |
| --- | --- |
| Ռոբերտ Դե Նիրո | *Միչ Պրեստոն* |
| Էդի Մերֆի | *Տրեյ Սելլարս* |
| Ռենե Ռուսսո | *Չեյս Ռենզի* |
| Դրենա Դե Նիրո | *Աննի*  |
| Ուիլյամ Շետներ | *Շետներ*  |
| Ալեքս Բորշտեյն | *Քաստինգների տնօրեն*  |
|

Պարգևներ
--------

2010 թվականին Էդի Մերֆիին «Ոսկե ազնվամորի» հակամրցանակ որպես տասնամյակի վատագույն դերասան, այդ թվում և «Շոուն սկսվում է» ֆիլմի համար։
Բացի այդ Դե Նիրոն ու Մերֆին առաջադրվել են «Ոսկե ազնվամորի» մրցույթում որպես կինոյի ամենաչստացված դուետ։

Փաստեր
------

* Ֆիլմը չի ունեցել կոմերցիոն հաջողություններ։ 85 միլիոն բյուջեի պայմաններում այն հավաքագրել է ընդամենը 77 միլիոն դոլար։
* Դրենա Դե Նիրոն, ով խաղում է ֆիլմում, Ռոբերտ Դե Նիրոյի որդեգիր աղջիկն է։

Ծանոթագրություններ
------------------

1. 1 2 3
2. 1 2 3
3. ↑
4. 1 2 3
5. 1 2 3 4 5 6 7

Արտաքին հղումներ
----------------

* Պաշտոնական կայք Արխիվացված 2016-02-09 Wayback Machine(անգլ.)
* «Շոուն սկսվում է»(անգլ.) ֆիլմը Internet Movie Database կայքում

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AllMovie · AlloCiné · Box Office Mojo · ČSFD · FilmAffinity · Internet Movie Database · Metacritic · Rotten Tomatoes · AFI լիամետրաժ ֆիլմերի կատալոգ |

 |
**Մանուել Ալմունիա Ռիվերո** (իսպ.՝ Manuel Almunia Rivero, մայիսի 19, 1977, Պամպլոնա, Իսպանիա), իպանացի ֆուտբոլիստ, դարպասապահ։

Կարիերա
-------

Ալմունիան իր պրոֆեսիոնալ կարիերան սկսել է իսպանական «Օսասունա» ակումբում և խաղացել է այնտեղ երկու մրցաշրջան, որից հետո վարձավճարով հանդես է եկել «Կարտախենա» և «Սաբադելլ» ակումբներում, որտեղից էլ տեղափոխվել է «Սելտա»։ Ալմունիան հանդես է եկել նաև «Էյբար» և «Ռեկրեատիվո» ակումբներում։
2004 թվականի հուլիսի 14-ին Ալմունիան տեղափոխվում է Արսենալ։ Արսենալի կազմում առաջին անգամ խաղադաշտ է դուրս գալիս Ֆուտբոլային լիգայի գավաթի «Արսենալ» - «Մանչեսթեր Սիթիի» խաղում (2։1)։ Նա մասնակցում է Լիգայի գավաթի խաղարկության բոլոր խաղերին, ինչպես նաև 1/4 եզրափակչի հանդիպմանը «Մանչեսթեր Յունայթեդի» դեմ խաղին, որի ժամանակ Ալմունիայի թույլ տված կոպիտ սխալը որոշիչ եղավ, և կանոնիրները պարտվեցին 1։0 հաշվով։
Չնայած թույլ տված կոպիտ սխալին՝ Ալմունիան հնարավորություն է ստանում խաղալ Պրեմիեր լիգայում։ Առաջին խաղում Ալմունիային հաջողվում է անառիկ պահել սեփական դարպասը, և կանոնիրները հաղթում են «Բիրմինհեմին» 3։0 հաշվով։ 2004 թվականի դեկտեմբերի 7-ին Ալմունիան առաջին անգամ խաղում է ՈՒԵՖԱ Չեմպիոնների Լիգայում (կանոնիրները 5։1 հաշվով պարտության են մատնում «Ռոսենբուրգին»)։

Լինելով երկրորդ դարպասապահը՝ Ալմունիան մասնակցում է բոլոր գավաթային հանդիպումներին, որի ժամանակ ցուցադրում է 11 մետրանոց հարվածներ հետ մղելու ունակությունը, որի շնորհիվ կանոնիրները հաղթահարեցին «Շեֆիլդ Յունայթեդի» արգելքը և դուրս եկան Ֆուտբոլի Անգլիայի գավաթի 1/4 եզրափակիչ։

Արտաքին հղումներ
----------------

* Արսենալի կայքի պաշտոնական պրոֆիլը Արխիվացված 2009-09-18 Wayback Machine
* Պրոֆիլը BDFutbol կայքում

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մանուել Ալմունիա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | BDFA · BDFutbol · FootballDatabase.eu · Fussballdaten.de · L’Équipe · Soccerbase (խաղացող) · Soccerway · playmarkerstats.com (խաղացող) · Transfermarkt (խաղացող) · worldfootball.net (խաղացող) · ՈւԵՖԱ · Giant Bomb |

 |
**«Երեք քույր»** (անգլ.՝ Three Sisters), Անտոն Չեխովի համանուն պիեսի՝ «Դերասանական ստուդիայի» կողմից կատարված բեմադրության տեսագրությունը։

Դերերում
--------

* Ջերալդին Փեյջ – *Օլգա*
* Շելլի Ուինթերս – *Նատալյա*
* Քիմ Սթենլի – *Մաշա*
* Սենդի Դենիս – *Իրինա*
* Քևին Մաքքարթնի – *Վերշինին*
* Ջերալդ Հայքեն – *Անդրեյ*
* Դևիդ Փոլսեն – *Ռոդե*
* Ալբերտ Փոլսեն – *Կուլիգին*
* Լյութեր Ադլեր – *Չեբուտիկին*
* Ջեյմս Օլսոն – *Տուզենբախ*
* Ռոբերտ Լոջա – *Սոլյոնի*
* Ջոն Հերքինս – *Ֆեդոտիկ*
* Սալիմ Լյուդվիգ – *Ֆերոպոնտ*
* Թամարա Դայկարխանովա – *Անֆիսա*

Նկարահանումներ
--------------

Ջոն Կրամպները գրել է, թե նկարահանումների ընթացքը բարդացել է Շելլի Ուինթերսի ու Քիմ Սթենլիի վարքի պատճառով։ Սթենլին, որ կատարել է Մաշայի դերը, չի ներկայացել փորձերին, դժգոհել է մյուս դերասանների ու առաջին հերթին Քևին Մաքքարթնիի (Վերշինինի դերակատար) աշխատանքից։ Ավելին, Սթենլին գիրացել է ու խիստ ծանր է տարել այդ հանգամանքը․ շալը, որ պետք է ծածկեր նրա գիրությունը, էլ ավելի է վատթարացրել դրությունը։ Ուինթերսը վիճել է ռեժիսորի հետ, որը դժգոհ էր նրա նյույորքյան առոգանությունից։ Բոգարտն ասել է, թե առաջին գործողությունը բեմադրվել է խնամքով, երկրորդը՝ պակաս խնամքով, երրորդը՝ էլ ավելի պակաս խնամքով, իսկ չորրորդը՝ շտապելով, քանի որ ցանկանում էին հնարավորինս շուտ ավարտել նկարահանումները։

Քննադատություն
--------------

Ֆիլմն արժանացել է քննադատների բացասական արձագանքներին։ Փիթեր Շելլին գրել է, թե չնայած տեսագրությունը փոխանցում է «Դերասանական ստուդիայի» բեմադրության մթնոլորտը, ռեժիսորին չի հաջողվել դերասաններին համոզել հրաժարվել խաղի թատերական ձևից հօգուտ ավելի բնական կատարման։ Ավելին, մի շարք տեսարաններում երկրորդ պլանի աղմուկը խանգարում է գլխավոր հերոսների երկխոսությունները հասկանալուն, օրինակ՝ առաջին գործողության մեջ Իրինայի ու Տուզենբախի զրույցին խանգարում է անվանակոչության տոնի հյուրերի աղմուկը։ Վերլուծելով դերասանների խաղը՝ Շելլին նշել է, որ Փեյջը (Օլգայի դերակատարը) ընդհանրապես ոչ մի տպավորություն չի գործում, իսկ Սթենլին (Մաշայի դերակատար) միավորում է էմոցիաներն ու զայրույթը երեք քույրերի դերերից լավագույնում։ Շելլին հիշատակում է Սենդի Դենիսի (Իրինա) դերասանական խաղի վերաբերյալ Ջորջ Գենտի բացասական կարծիքը, որն ընդգծել է ձանձրացնող ժեստերն ու հնչերանգը, և Վինսենտ Քենբիի քննադատությունը, որը ծաղրել է բերանը ձեռքով ծածկելու ժեստը՝ այն նկարագրելով որպես ցավող ատամը ցույց տալու շարժում։

Ծանոթագրություններ
------------------

1. ↑
2. 1 2 3
3. 1 2 3  *Jon Krampner* Female Brando: The Legend of Kim Stanley. — Back Stage Books, 2006. — 376 с. — ISBN 978-0823088478
4. 1 2 3 4  *Peter Shelley* Sandy Dennis: The Life and Films. — McFarland, 2013. — 232 с. — ISBN 9781476605890

Արտաքին հղումներ
----------------

* Ներկայացման տեսագրություն

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | AlloCiné · Internet Movie Database |

 |
**Գագիկ Գևորգի Հայրումյան** (նոյեմբերի 27, 1933(1933-11-27), Երևան, Հայկական ԽՍՀ, ԱԽՖՍՀ, ԽՍՀՄ - 2007, Երևան, Հայաստան), հայ տնտեսագետ, տնտեսագիտական գիտությունների դոկտոր (1991), ՀՀ ԳԱԱ թղթակից անդամ (1994)։

Կենսագրություն
--------------

Գագիկ Հայրումյանը ծնվել է 1933 թվականի նոյեմբերի 27-ին, Երևան քաղաքում։

1957 թվականին ավարտել է Երևանի անասնաբուծական-անասնաբուժական ինստիտուտը։ 1994-1999 թվականներին Հայաստանի գյուղատնտեսական ակադեմիայի հաշվապահական հաշվառում և աուդիտ ամբիոնի վարիչ։ 2003 թվականից աշխատել է Գյուղատնտեսության էկոնոմիկայի հայկական Գիտահետազոտական ինստիտուտում։

Գագիկ Հայրումյանի աշխատանքները վերաբերում են ագրարային տնտեսագիտության և կառավարման հարցերին։ Համահեղինակ է շուկայական տնտեսագիտական տերմինների տեղեկատու բացատրական բառարանի։

Մահացել է 2007 թվականին Երևանում։

Ծանոթագրություններ
------------------

1. ↑  Հայրումյան Գագիկ Գևորգի

Արտաքին հղումներ
----------------

* Հայաստանի ազգային ագրարային համալսարանի էլեկտրոնային գրացուցակ Արխիվացված 2022-10-04 Wayback Machine

|  |
| --- |
| *Այս հոդվածի կամ նրա բաժնի որոշակի հատված վերցված է*  «Գյուղատնտեսական հանրագիտարանից», որի նյութերը թողարկված են՝ Քրիեյթիվ Քոմմոնս Նշում-Համանման տարածում 3.0 (Creative Commons BY-SA 3.0) թույլատրագրի ներքո։ |
**Շանդոր Պուլ** (հուլիսի 14, 1955(1955-07-14), Միշկոլց, Հունգարիա - մայիսի 20, 2021(2021-05-20)) հունգարացի ֆուտբոլային մրցավար էր, որը հիմնականում հայտնի էր Միացյալ Նահանգներում 1994 թվականի աշխարհի գավաթի խաղարկության չորս հանդիպումները ղեկավարելու համար, ներառյալ Բրազիլիայի և Իտալիայի միջև եզրափակիչը։ Նա նաև դատել է ՈՒԵՖԱ-ի Չեմպիոնների Լիգայի հանդիպումները, այդ թվում՝ 1997 թվականի ՈՒԵՖԱ-ի Չեմպիոնների լիգայի եզրափակիչը Դորտմունդի «Բորուսիայի» և «Յուվենտուսի» միջև։ Արդյունքում «Բորուսիան» հաղթեց 3-1 հաշվով։

1994-1997 թվականներին նա չորս անգամ անընդմեջ IFFHS-ի վարկածով ճանաչվել է աշխարհի Տարվա լավագույն մրցավար։

Մրցավարի պաշտոնից հեռանալուց հետո 2000-2006 թվականներին եղել է Հունգարիայի ֆուտբոլի ասոցիացիայի փոխնախագահ։ Նա նաև աշխատել է որպես մեկնաբան Հունգարիայի սպորտային հեռուստաալիքում։

Պուլը խոսում էր Հունգարերեն, Գերմաներեն, Իտալերեն և անգլերեն։

Պուլեն մահացավ 2021 թվականի մայիսի 20-ին, 65 տարեկան հասակում, Հունգարիայում COVID-19 համաճարակի ընթացքում COVID-19-ից հետո առաջացած բարդություններից։

Ծանոթագրություն
---------------

1. 1 2  Puhl Sándor 50 éves
2. 1 2  Puhl Sándortól búcsúzunk (հունգ.) — Magyar Labdarúgó-szövetség.
3. ↑  «IFFHS' World's Best Referee of the Year». *RSSSF*.
4. ↑  Умер венгерский футбольный арбитр Шандор Пуль, судивший финал ЧМ-1994 (ru)
5. ↑  «Puhl Sándor betegsége már hetek óta tartott: kiderült, mi okozta a legendás játékvezető halálát» (հունգարերեն). Blikk. 2021 թ․ մայիսի 21. Վերցված է 2021 թ․ մայիսի 21-ին.

Արտաքին հղումներ
----------------

* Profile (de)